
Με την ολοκλήρωση του πορίσµατος της Ανεξάρτητης Αρχής Ισχυρισμών 
και Παραπόνων σχετικά µε την υπέρμετρη αστυνομική βία που ασκήθηκε 
κατά ειρηνικών διαδηλωτών στην πρὠτη πορεία του Ως Δαμέ, το οποίο 
φέρεται να εµπεριεχει συστάσεις για τη δίωξη αστυνομικών, ξεκίνησε τις 
τελευταίες µέρες µια απόπειρα ξεπλύματος της αστυνομικής βίας και 
καταστολής από τον πρόεδρο του Κλάδου Αστυνομικού Σώματοςτης 
Παγκύπριας Συντεχνίας «Ισότητα», Νίκο Λοϊζίδη. Μέσα απὀ παρεμβάσεις 
του στα Μέσα Μαζικής Ενημέρωσης, ο κ. Λοϊζίδης παρουσιάζει 
διαστρεβλωμένα τα γεγονότα που έλαβαν µέρος στις 13 του Φλεβάρη, 
ισχυριζόµενος πως η διαδήλωση δεν είχε ειρηνικό χαρακτήρα, ενὠ 
παράλληλα προσπαθεί να λασπώσει τα αποτελέσµατα της έρευνας, 
επικαλούμενος υποτιθέµενη νομική ασυλία για τα µέλη της αστυνομίας σε 
σχέση µε τη χρήση υπέρµετρης βίας. 

Ο κ. Λοϊζίδης δήλωσε μεταξύ άλλων πως «στον πίσω δρόµο ήταν τα 
γραφεία ενός από τα μεγαλύτερα κόμματα του τόπου και οι ταραξίες 
πήγαιναν εκεί να τα διαλύσουν για να ταραχθεί η ευνοµία του κράτους», 
αναφερόμενος προφανώς στα γραφεία του Δημοκρατικού Συναγερμού, 
τα οποία στεγάζονται στην οδό Πινδάρου. Η πορεία ουδέποτε είχε σκοπό 
να περάσει απὀ τα γραφεία του ΔΗΣΥ, ούτε και πέρασε ποτέ από εκεί. 
Ισχυρές δυνάμεις της αστυνομίας είχαν μπλοκάρει και τις δύο πλευρές 
της λεωφόρου Στασίνου προτού ξεκινήσει η πορεία, αφήνοντας ως µόνη 
διέξοδο τον μικρό δρόµο απέναντι από το πάρκο Κολοκάση. Η πορεία 
κινήθηκε στον συγκεκριµένο δρόµο, όπου και ξεκίνησε η επίθεση από 
τους αστυνομικούς, οδηγώνταςτους διαδηλωτές πίσω στη λεωφόρο 
Στασίνου, µε την αστυνομία να συνεχίζει να επιτίθεται απρόκλητα. Το 
γιατί η αστυνομία µπλόκαρε καιτις δύο πλευρέςτης Στασίνου, όπου 
επιχείρησε αρχικά να κινηθεί η πορεία, αντί να αφήσει την πορεία να 
απομακρυνθεί από την περιοχή, αφού υποτίθεται ανησυχούσε για την 
ασφάλεια των γραφείων του ΔΗΣΥ, δεν μπορούμε να το ξέρουμε. Πάντως 
στις δύο μαζικές διαδηλώσεις που ακολούθησαν όλα κύλησαν ομαλά, 
αφού η αστυνομία περιορίστηκε στη διαχείριση της τροχαίας, µέσα στον 
απόηχο της κοινωνικής κατακραυγής που ακολούθησε την πρωτοφανή 
βίαιη καταστολή της πρώτης διαδήλωσης. 


Όπως επίσης δήλωσε στα Μέσα Μαζικής Ενημέρωσης, ο κ. Λοϊζίδης 
πιστεύει πως «ο νόμος είναι καθαρός, λέει ότι δεν υπάρχει καµία ποινική 
ή αστική ευθύνη για τυχών σωματική βλάβη από χρήση βίας µετά από 
προκήρυξη», θεωρώντας ουσιαστικά, πως η αστυνομία δικαιούται να 
ασκεί ανεξέλεγκτα βία, ακόµα κι αν αυτή οδηγεί σε μόνιμη σωματική 
βλάβη ή θάνατο, όποτε αποφασίζει να ανακηρύξει πως µια πορεία είναι 
πλέον «οχλαγωγία». Παρά την πεποίθηση του κ. Λοϊζίδη, ο περί Ποινικού 
Κώδικα Νόµος, στον οποίο και αναφέρεται, δεν δίνει σε καμία περίπτωση 
τέτοια εξουσία στην αστυνομία, αφού ξεκάθαρα αναφέρει πως η 
αστυνομία «δύναται να χρησιμοποιήσει τέτοια βία ως είναι εύλογα 
αναγκαία για πάταξη της αντίστασης». 

Η έρευνα της Ανεξάρτητης Αρχής Ισχυρισμών και Παραπόνων είχεως 
στόχο να ερευνήσει αν η αστυνομία λειτούργησε µέσα στα πλαίσια της 
νομιμότητας, δηλαδή αν η βία η οποία ασκήθηκε κατά διαδηλωτών ήταν 
υπέρµετρη ή «εύλογα αναγκαία», µε τα πρὠτα στοιχεία που βγαίνουν 
στην επιφάνεια να υποδεικνύουν πως το συμπέρασμα της Ανεξάρτητης 
Αρχής είναι πως ασκήθηκε υπέρµετρη βία και πως, κατ' επέκταση, 
παρανόµησε η αστυνομία. Δεν περιμένουμε φυσικά την Ανεξάρτητη Αρχή 
να τεκμηριώσει αν πράγματι υπήρξε υπέρμετρη βία από την πλευρά της 
αστυνομίας - οι αμέτρητες εικόνες που κυκλοφόρησαν µετά την 
καταστολή της διαδήλωσης μιλούν απὀ µόνεςτους. Το ότι ο πρόεδρος 
της Κλάδου Αστυνομικού Σώµατοςτης συντεχνίας «Ισότητα» έχει ακόµα 
το θράσος να δηλώνει δηµόσια πως τα µέλη της αστυνομίας μπορούν να 
ασκούν ανεξέλεγκτη βία κατά πολιτών και να λειτουργούν υπεράνω του 
νόµου, δεν µπορεί πλέον να ξαφνιάζει κανένα - αν δεν επικρατούσε αυτή 
η αντίληψη, η οποία συντηρείται διαχρονικά από την ανοχή και την 
κάλυψη της αστυνομικής αυθαιρεσίας σε όλες σχεδόν τις βαθμίδες του 
κράτους, δεν θα είχε η αστυνομία την αυτοπεποίθηση να ασκήσει τέτοια 
µορφή πρωτοφανούς βίας εξαρχής. 


Παρά τα {αάΚε πεννς που εκσφενδονίζει η αστυνομία και η συνδικαλιστική 
της εκπροσώπηση για να καλύψει τα νώτα της, εµείς ήμασταν και θα 
είμαστε στον δρόμο για τα δίκια µας. Όπως φάνηκε τον Φλεβάρη, αλλά 
και αμέτρητες φορές στην ιστορία των ταξικών και κοινωνικών αγώνων, 
τον φόβο δεν τον κουβαλούν οι διαδηλώτριες και οι αγωνιστές αλλά 
εκείνοι που διατάσσουν ένοπλους μισθοφόρους να τους καταστείλουν. 





